CELEX: 52008SC1903
Language: mt
Date: 2008-05-19
Title: Proposta għal deċiżjoni tal-Kunsill Dwar l-istabbiliment tal-pożizzjoni tal-Komunità Ewropea fil-Kunsill Ministerjali tal-Komunità ta' l-Enerġija (Brussell, is-27 ta' Ġunju 2008)

MT

MT        MT
 ---pagebreak---                      KUMMISSJONI TAL-KOMUNITAJIET EWROPEJ

                                                     Brussel 19.5.2008
                                                     SEG(2008) 1903 finali

                                         Proposta għal

                                 DEĊIŻJONI TAL-KUNSILL

     Dwar l-istabbiliment tal-pożizzjoni tal-Komunità Ewropea fil-Kunsill Ministerjali tal-
                    Komunità ta' l-Enerġija (Brussell, is-27 ta' Ġunju 2008)

                                 (preżentata mill-Kummissjoni)

MT                                                                                            MT
 ---pagebreak---                                MEMORANDUM TA’ SPJEGAZZJONI

     Il-Kunsill Ministerjali tal-Komunità ta' l-Enerġija se jiltaqa' fi Brussell fit-27 ta' Ġunju 2008.
     Sabiex il-Komunità Ewropea tieħu parti fid-deċiżjonijiet rilevanti, huwa neċessarju li tiġi
     stabbilita l-pożizzjoni tal-Komunità Ewropea skond l-Artikolu 300 tat-Trattat u skond id-
     dispożizzjonijiet tad-Deċiżjoni tal-Kunsill tad-29 ta' Mejju 2006 dwar il-konklużjoni mill-
     Komunità Ewropea tat-Trattat li jistabbilixxi l-Komunità ta' l-Enerġija

MT                                                   2                                                    MT
 ---pagebreak---                                               Proposta għal

                                     DEĊIŻJONI TAL-KUNSILL

      Dwar l-istabbiliment tal-pożizzjoni tal-Komunità Ewropea fil-Kunsill Ministerjali tal-
                     Komunità ta' l-Enerġija (Brussell, is-27 ta' Ġunju 2008)

     IL-KUNSILL TA' L-UNJONI EWROPEA,
     Wara li kkunsidra t-Trattat li jistabbilixxi l-Komunità Ewropea, u b'mod partikolari t-tieni
     subparagrafu ta' l-Artikolu 300(2) tiegħu,
     Wara li kkunsidra d-Deċiżjoni tal-Kunsill dwar il-Konklużjoni mill-Komunità Ewropea tat-
     Trattat tal-Komunità ta' l-Enerġija [titlu mhux uffiċjali] (2006/500/KE – id-29 ta' Mejju
     2006), u b'mod partikolari l-Artikoli 4 u 5 tagħha,

     Wara li kkunsidra il-proposta tal-Kummissjoni,

     IDDEĊIEDA KIF ĠEJ:

                                              Artikolu Uniku

     Fid-dawl tal-laqgħa tal-Kunsill Ministerjali tal-Komunità ta' l-Energija li għandha ssir fi
     Brussell fit-27 ta' Ġunju 2008, il-pożizzjoni tal-Komunità dwar il-kwestjonijiet li huma fl-
     ambitu tat-tieni subparagrafu ta' l-Artikolu 300(2) tat-Trattat hija stabbilita fl-Anness għal din
     id-Deċiżjoni.

     Magħmul fi Brussell,

                                                  Għall-Kunsill
                                                  Il-President

MT                                                   3                                                    MT
 ---pagebreak---                                                 ANNESS
                                 Il-pożizzjoni tal-Komunità Ewropea

     • Il-Komunità Ewropea tapprova l-awtorizzazzjoni finanzjarja tad-Direttur tas-Segretarjat
       tal-Komunità ta' l-Enerġija għas-sena 2007.

     • Il-Komunità Ewropea tapprova l-adozzjoni tad-Deċiżjoni dwar l-implimentazzjoni tad-
       Deċiżjoni tal-Kummissjoni tad-9 ta' Novembru 2006 li temenda l-Anness għar-Regolament
       (KE) Nru 1228/2003 dwar il-kundizzjonijiet għal aċċess għan-networks għall-bdil bejn il-
       fruntieri fl-elettriku [titlu mhux uffiċjali]. Il-pożizzjoni tal-Komunità Ewropea fuq dan il-
       punt hija bbażata fuq dawn il-prinċipji:

             – Id-Deċiżjoni li tkun approvata mill-Kunsill Ministerjali tal-Komunità ta' l-
               Enerġija ma għandhiex taffettwa lir-Regolament (KE) Nru 1228/2003 u, b'mod
               partikolari, ma għandhiex tibdel is-seba' reġjuni stabbiliti f'punt 3,2 ta' l-Anness
               tiegħu;

             – Id-Deċiżjoni għandha tiddefinixxi reġjun magħmul mill-Partijiet Kontraenti u
               mill-Istati Membri li minn ta’ l-anqas għandhom interkonnessjoni ta’ l-elettriku
               diretta ma' waħda mill-partijiet kontraenti;

             – Id-Deċiżjoni għandha tinkludi klawsola ta' reviżjoni sabiex tqis l-iżviluppi fin-
               network u fis-suq, bħal interkonnessjonijiet ta' l-elettriku ġodda.

     • Il-Komunità Ewropea tapprova l-adozzjoni ta' l-Att Proċedurali li jirrigwarda l-
       implimentazzjoni ta' l-Artikoli 90 sa 93 tat-Trattat tal-Komunità ta' l-Enerġija relatati mas-
       soluzzjoni ta’ tilwim.

MT                                                  4                                                   MT